A. Danko: Rúhal by som sa Bohu, keby som sa z výsledku netešil
TASR, 6. marca 2016 4:30
"Pre mňa je to signál ísť ďalej v politike. Oddeliť to profesionálne a urobiť službu verejnosti," skonštatoval šéf národniarov s tým, že SNS si v minulosti "facku" zaslúžila a odtrpela si ju.
Priebežné výsledky podľa Danka otvárajú otázky, o ktorých sa na Slovensku ani nerozmýšľalo. "Otvárajú kombinácie nemožného s možným," podotkol predseda SNS. Najväčším prekvapením týchto volieb je podľa neho to, že existuje na Slovensku politický systém, kde si stranu stačí len založiť alebo stačí len niekoho urážať. Pre Danka je nepriaznivým signálom to, že sa do parlamentu dostávajú politické strany, ktoré vznikli na "zelených lúkach" a bez akéhokoľvek programu. "Bez akejkoľvek pripravenosti," podotkol šéf SNS.
Tieto parlamentné voľby sú podľa jeho slov odzrkadlením stavu slovenskej spoločnosti a toho, že ľudia v regiónoch cítia, že politici stratili kontakt s ich bežnými životmi.
"Tu sa politici hádali dlhý čas, kto s kým bude vládnuť. Tu sa neriešili problémy a ľudia to politikom zrátali," dodal Danko.
Najnovšie články v rubrike
ÉRSEK: S pokrokom technológií v letectve má držať krok i legislatíva
Využívajú sa najmodernejšie lietadlá, mení sa ich konštrukcia, znižuje sa ich hmotnosť a zlepšuje ekonomika prevádzky. Nové technológie tiež prispievajú k znižovaniu emisií či hluku.
Vláda prijala Akčný plán ochrany práv menšín a etnických skupín
Návrh akčného plánu schválil Výbor pre národnostné menšiny a etnické skupiny, ako aj Rada vlády SR pre ľudské práva, národnostné menšiny a rodovú rovnosť.
Inteligentná energetika je prioritou Energetickej únie, SR zaostáva
Inteligentná energetika v sebe spája potreby koncepčného riešenia zapojenia inteligentných technológií na strane výroby, a tiež na strane spotreby.